એ જ રીતે આશ્રમ ધર્મોનો ઉપદેશ કર્યોઃ ‘હે પુત્ર, દ્વિજ બાળકના જ્યાં સુધી ઉપનયન સંસ્કાર થયા નથી ત્યાં સુધી તે બાળક તેને ગમે તે રીતે બોલે, વર્તે અગર આહાર કરે તો તેમાં દોષ નથી, પણ ઉપનયન સંસ્કાર થયા પછી બાળક બ્રહ્મચારી બને છે એટલે તેણે ગુરુના આશ્રમે વસવું જોઈએ… ગુરુને ત્યાં રહીને બ્રહ્મચારી બટુકે ગુરુ પાસેથી વેદાધ્યયન શીખવું અને ગુરુની આજ્ઞામાં રહેવું. સ્નાન-સંધ્યા કરી, સ્વાધ્યાય અને અગ્નિપૂજન કર્યા પછી ભિક્ષાટન માટે જવું. જે ભિક્ષા પ્રાપ્ત થાય તે ગુરુને સોંપવી. પછી તેમની આજ્ઞા અનુસાર આહાર કરવો. અધ્યયન પૂર્ણ થાય ત્યારે ગુરુની પ્રીતિ માટે તેમને ઉત્તમ પ્રકારની દક્ષિણા આપવી. અને ગુરુની આજ્ઞા લઈને ઘેર જવું…’